# JEGYZŐKÖNYVI KIVONAT

Bekecs Község Önkormányzata Képviselő-testületének **2013. szeptember 26-án** megtartott ülésének jegyzőkönyvéből

**Bekecs Község Önkormányzata Képviselő-testületének**

**17/2013.(X.15.) rendelete**

**A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos adatszolgáltatási és eljárási szabályokról, valamint a díjfizetési kedvezményekről és mentességekről szóló 14/2004. (VII.1.) önkormányzati rendeletének módosításáról.**

Bekecs Község Önkormányzatának Képviselő-testülete, a környezetterhelési díjról szóló 2003. évi LXXXIX törvény 21/A. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésben meghatározott feladatkörében eljárva a következőket rendeli el:

**1. §** **(1)** A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos adatszolgáltatási és eljárási szabályokról, valamint a díjfizetési kedvezményekről és mentességekről szóló 14/2004. (VII.1.) önkormányzati rendelet (a továbbiakban: Ör.) 5 . § (1) bekezdése az alábbiak szerint módosul:

„**5. § (1)** Mentesül a talajterhelési díj megfizetése alól a díjfizetésre kötelezett, ha :

a) egyedül élő személy és a díjfizetés évében a 70 életévét betölti, illetve meghaladja.

b) ingatlanán a méréssel igazolt éves vízfogyasztása nem haladja meg a 25 m3 -t.”

**(2)** Az Ör. 5. §-a az alábbi (2a) bekezdéssel egészül ki:

„**(2a)** Mentesül a talajterhelési díj összeg 60 %-ának megfizetése alól az a kibocsátó, akinek az éves vízfogyasztása nem haladja meg a 80 m3 vízmennyiséget és

a) a családban élők esetében a háztartás egy főre jutó havi jövedelme a tárgyévet követő év első két hónapjában nem haladja meg az öregségi nyugdíj mindenkori legkisebb összegének 150 %-át.

**b)** egyedül élő esetében az egy főre jutó nettó átlagos havi jövedelem a tárgyévet követő év első két hónapjában nem haladja meg az öregségi nyugdíj mindenkori legkisebb összegének 200 %-át.”

**2. §** Az Ör. 5. §-a az alábbi (5) (6) (7) bekezdéssel egészül ki:

„**(5)** Az (1) bekezdés a) pontja szerinti mentességhez csatolni kell a lakcímnyilvántartásból kiadott igazolást. Az (1) bekezdés b) pontja szerinti mentesség igazolására a szolgáltató részéről az önkormányzati adóhatóságnak megküldött éves kimutatás szolgál.

**(6)** Az (1) bekezdés szerinti mentességeket csak magánszemélyeknek és kizárólag személyenként egy ingatlan után a bevallás szabályszerű kitöltésével és az igazolás csatolásával lehet érvényesíteni.

**(7)** A (2a) bekezdés szerinti kedvezmény érvényesítéséhez a talajterhelési díj bevallásakor csatolni kell a rendelet 1. mellékletében szereplő nyilatkozatot és jövedelem igazolásokat.

**3. §** Az Ör. 8. § (1) bekezdése az alábbiak szerint módosul:

„**(1)** A helyi vízgazdálkodási hatósági jogkörbe tartozó szennyvíz elhelyezéshez kapcsolódó talajterhelési díjat a kibocsátónak kell megállapítania, bevallania és megfizetnie (önadózás) a tárgyévet követő év március 31-éig az adóhatóság által rendelkezésre bocsátott nyomtatványon.

**4. § (1)** Ez a rendelet kihirdetését követő napon lép hatályba és az azt követő napon hatályát

veszti.

**(2)** Az e rendelet 1. § (1) (2) bekezdésében megállapított mentességeket és az érvényesítésükhöz szükséges igazolást első alkalommal a 2013. évi bevallásoknál kell alkalmazni.

**(3)** Hatályát veszti az Ör. 6. §-a, 7. § (1) és (2) bekezdése, a 8. § (2) - (6) bekezdése, a 10 § (2)

bekezdése.

Bekecs, 2013. szeptember 26.

Béki József Bodnár Jánosné

polgármester jegyző

A rendelet kihirdetésének napja:

Bekecs, 2013. október 10.

Bodnár Jánosné

jegyző